Source: https://www.riigiteataja.ee/akt/416102018005
Timestamp: 2020-05-31 00:44:28+00:00

Document:
Tartu Linna Noortevolikogu asutamine, valimise kord ja tegutsemise alused – Riigi Teataja
Tartu Linna Noortevolikogu asutamine, valimise kord ja tegutsemise alused
Tartu Linna Noortevolikogu asutamine, valimise kord ja tegutsemise alused - sisukord
§ 2 Noortevolikogu eesmärk
§ 3 Noortevolikogu moodustamise põhimõtted
2 Noortevolikogu valimised
§ 5 Noortevolikogusse kandideerimine
§ 6 Noortevolikogu valimine
§ 7 Valimistulemuse kindlakstegemine
3 Noortevolikogu juhtimine ja töökorraldus
§ 9 Noortevolikogu liikme väljaarvamine
§ 10 Noortevolikogu pädevus, õigused ja kohustused
§ 11 Noortevolikogu töökord
§ 12 Noortevolikogu toetamine
§ 13 Noortevolikogu esimesed valimised
RT IV, 16.10.2018, 5
Vastu võetud 11.10.2018 nr 39
Määrusega kehtestatakse Tartu Linnavolikogu juurde loodava Tartu Linna Noortevolikogu (noortevolikogu) eesmärk, moodustamise põhimõtted, valimise kord ning juhtimine ja töökorraldus.
§ 2. Noortevolikogu eesmärk
(1) Noortevolikogu eesmärk on arutada noori puudutavaid küsimusi ning teha nende kohta ettepanekuid linnavolikogule ja linnavalitsusele, lähtudes noorte vajadustest ja huvidest.
(2) Noortevolikogu ettepanekud on linnavolikogule ja linnavalitsusele soovituslikud.
(3) Linnavalitsus ja linnavolikogu konsulteerivad noortevolikoguga noori puudutavate küsimuste kavandamisel, lahendamisel ja hindamisel.
§ 3. Noortevolikogu moodustamise põhimõtted
(1) Noortevolikogu on käesoleva määruse kohaselt valitud 14-20-aastastest rahvastikuregistri andmetel Tartu linnas elavatest noortest moodustatud kogu.
(2) Noortevolikogul on 15 liiget, kes valitakse üheks aastaks. Kui kandideerib vähem kui 15 kandidaati, asub noortevolikogu tööle vähendatud koosseisus.
2. peatükk Noortevolikogu valimised
(1) Noortevolikogu liikmete valimised on vabad, üldised, ühetaolised ja otsesed. Hääletamine on salajane.
(2) Noortevolikogu valimised toimuvad igal aastal jaanuari kolmandal nädalal kolmapäevast reedeni.
(3) Noortevolikogu valimised korraldab valimiskomisjon. Valimiskomisjoni kutsub kokku ja selle tehnilise teenindamise tagab linnavalitsuse kultuuriosakonna noorsooteenistus.
(4) Valimiskomisjon on 3- kuni 6-liikmeline. Komisjon valib esimehe, kelle ülesanne on komisjoni tegevuse korraldamine. Komisjoni kaasatakse vähemalt üks linnavalitsuse töötaja, vähemalt üks linnavolikogu esindaja ja vähemalt üks noorte esindaja, kellel on varasem noorte esinduskogus osalemise kogemus. Valimiskomisjoni koosseisu ei saa kuuluda noortevolikogusse kandideerija.
3) korraldab noortevolikogu valimised;
4) teeb kindlaks valimistulemused;
5) lahendab laekunud kaebused.
§ 5. Noortevolikogusse kandideerimine
(1) Noortevolikogusse saab kandideerida noor, kelle elukoht rahvastikuregistri andmetel on Tartu linn ja kes on valimiste toimumise hetkel 14-20 aastane.
(2) Noortevolikogu kandidaadil tuleb esitada isiklikult allkirjastatud kandideerimisavaldus valimiskomisjonile. Avalduse esitamise tähtaeg on jaanuari teise nädala kolmapäev (kaasa arvatud).
(3) Avalduses tuleb esitada järgmised andmed:
2) kandidaadi sünniaeg;
3) õppeasutus, kus kandidaat õpib, või töökoht.
(4) Noortevolikogu kandidaadil on õigusteha valimiskampaaniat. Valimispäevadel ei ole valimiskampaania tegemine lubatud. Valimispäevadel kampaaniat teinud isik eemaldatakse valimiskomisjoni otsusega kandidaatide seast ja talle antud hääled tühistatakse.
§ 6. Noortevolikogu valimine
(1) Noortevolikogu valimise õigus on noorel, kelle elukoht on rahvastikuregistri andmetel Tartu linn ja kes on valimiste toimumise hetkel 14-20 aastane.
(2) Igal valijal on üks hääl. Hääletada saab üks kord.
(3) Hääletamine toimub elektrooniliselt infosüsteemis VOLIS, kus tuleb ennast identifitseerida isikutunnistuse või digitaalse isikutunnistusega ning Tartu raekoja infokeskuses. Vajadusel avatekse täiendavad hääletamispunktid.
§ 7. Valimistulemuse kindlakstegemine
(1) Valituks osutuvad 15 enim hääli saanud kandidaati.
(2) Kui mitu kandidaati saavad sama arvu hääli, korraldab valimiskomisjon noortevolikogu liikme määramiseks avaliku liisuheitmise.
(3) Kui kandidaat ei saa ühtegi häält, ei osutu ta valituks.
(4) Kui valituks osutub 5 või vähem kandidaati, korraldatakse uued valimised.
3. peatükk Noortevolikogu juhtimine ja töökorraldus
(1) Noortevolikogu esindab ja selle tööd juhib esimees, tema otsusel või äraolekul aseesimees.
(2) Noortevolikogu esimees ja aseesimees valitakse noortevolikogu uue koosseisu esimesel istungil volituste ajaks salajasel hääletusel. Uue koosseisu esimese istungi kutsub kokku ja seda juhatab kuni noortevolikogu esimehe valimiseni Tartu Linnavalitsuse kultuuriosakonna noorsooteenistuse esindaja.
(3) Noortevolikogu võib esimehe või aseesimehe vabastada enne tähtaega:
2) noortevolikogu liikme ettepanekul, kui esimees või aseesimees ei järgi käesoleva määruse nõudeid või kahjustab oma tegevusega noortevolikogu mainet ja tema vabastamise poolt hääletab 2/3 noortevolikogu liikmetest.
(4) Noortevolikogu esimehe või aseesimehe ennetähtaegsel vabastamisel valib noortevolikogu uue esimehe või aseesimehe ennetähtaegse vabastamisega samal istungil.
(5) Noortevolikogu esimehe ja aseesimehe üheaegsel tagasiastumisel juhatab noortevolikogu istungit kuni noortevolikogu esimehe valimiseni Tartu Linnavalitsuse kultuuriosakonna noorsooteenistuse esindaja.
(6) Noortevolikogu esimees, tema otsusel või äraolekul aseesimees:
1) esitab noortevolikogu otsused ettepanekuna linnavolikogule ja -valitsusele;
2) korraldab noortevolikogu istungeid ja muud asjaajamist;
3) täidab teisi noortevolikogu toimimisega seotud ülesandeid.
§ 9. Noortevolikogu liikme väljaarvamine
(1) Noortevolikogu liige arvatakse noortevolikogust välja:
2) kui liige ei ole osalenud kolmel järjestikusel istungil.
(2) Noortevolikogu liikme väljaarvamisel asendatakse ta valimistulemuste järjestuse alusel esimese välja jäänud kandidaadiga. Sama häältearvu korral toimub avalik liisuheitmine.
(3) Kui noortevolikogu liikmete arv langeb alla 5, on noortevolikogu töövõimetu ning korraldatakse uued valimised.
§ 10. Noortevolikogu pädevus, õigused ja kohustused
(1) Noortevolikogu:
1) arutab ja kommenteerib linnavolikogu menetluses olevaid õigusakte Tartu noorte vaatenurgast;
2) algatab ja viib läbi ülelinnalisi küsitlusi, arutelusid, kohtumisi ja muid sündmusi, mis on seotud linnavolikogu menetluses olevate õigusaktidega;
3) esindab Tartu noorte arvamust avalikkuses;
4) vahendab noori puudutavat informatsiooni Tartu linnavõimu ja noorte vahel;
5) teeb koostööd teiste linnade või valdade noortevolikogudega.
(2) Noortevolikogul on õigus:
1) esitada ettepanekuid linnavolikogu vastavale komisjonile linnavolikogu menetluses olevate õigusaktide eelnõude kohta ning osaleda ettepanekute aruteludel;
2) nimetada oma esindajad linnavolikogu komisjonide koosolekutele;
3) kasutada linnavalitsuse ruume istungite pidamiseks;
4) kaasata oma tegevusse eksperte;
5) moodustada ajutisi töörühmi ja algatada teemaarutelusid;
6) moodustada töö paremaks korraldamiseks kuni kolm komisjoni, kuhu võib kaasata noori väljastpoolt noortevolikogu. Komisjon on kuni 11-liikmeline ning vähemalt pooled liikmetest peavad olema noortevolikogu liikmed;
7) teha muid tegevusi noortevolikogu eesmärgi täitmiseks.
(3) Noortevolikogu on kohustatud:
1) arvestama oma tegevuses linna noorte ettepanekuid;
2) olema informatsiooni vahendaja linnavolikogu ja linnavalitsuse ning noorte vahel;
3) kinni pidama käesolevast määrusest;
4) kinnitama koosseisu esimesel istungil noortevolikogu täpsema töökorra, sealhulgas oma esindajate linnavolikogu komisjonide koosolekutele valimise korra ja liisuheitmise korra liikmete asendamiseks;
5) andma kord aastas oma tegevusest informatsiooni linnavolikogule ja linnavalitsusele.
§ 11. Noortevolikogu töökord
(1) Noortevolikogu koguneb vähemalt üks kord kuus vastavalt linnavolikogu istungite toimumise ajakavale enne linnavolikogu komisjonide koosolekute toimumist.
(2) Noortevolikogu töövorm on istung.
(3) Noortevolikogu otsused võetakse vastu poolthäälteenamusega.
(4) Noortevolikogu istungid ja istungite protokollid on avalikud.
(5) Noortevolikogu kinnitab oma esimesel istungil täpsema töökorralduse.
(6) Noortevolikogu esitab detsembrikuus ülevaate oma tegevuse kohta linnavolikogule ja linnavalitsusele.
§ 12. Noortevolikogu toetamine
Noortevolikogu tegevusi toetab linnavalitsuse kultuuriosakonna noorsooteenistus.
§ 13. Noortevolikogu esimesed valimised
Noortevolikogu esimesed valimised viiakse läbi 2019. a jaanuaris.

References: § 2

§ 3

§ 5

§ 6

§ 7

§ 9

§ 10

§ 11

§ 12

§ 13

§ 2

§ 3

§ 5

§ 6

§ 7

§ 9

§ 10

§ 11

§ 12

§ 13